【明報專訊】原定上月在港開設家族辦公室嘅「迪拜王子」阿里.馬克圖姆(Sheikh Ali Al Maktoum)成為全城熱話,繼恒生大學喺新聞稿刪走委任「王子」做榮譽教授等內容後,噚日起各大傳媒都發現,阿里家族辦公室嘅網站同社交平台LinkedIn嘅帳號齊齊消失。
阿里家族辦公室網站原有阿里本人嘅介紹、團隊名單、過去出席活動圖片等資料,噚日全部唔見晒,轉到去該網站嘅互聯網服務供應商Wix頁面,網頁顯示「這個網域好像還沒有連線網站」。
根據Emily理解,搞到滿城風雨後,辦公室之後策略會全面低調,但未知網頁下架係唔係策略一部分。阿里嘅家族辦公室透過公關回應時未直接評論,話因為迪拜當地放假,放到下星期一,之後返工後會再回覆。據辦公室早前講法,阿里家族辦公室會延至5月開幕。
相關字詞﹕迪拜王子